[]

(แบบ 56-1)

แบบแสดงรายการข้อมูลประจำปี

สิ้นสุดวันที่ 31 ธันวาคม 2551

บริษัท อกริเพียว โฮลดิ้งส์ จำกัด (มหาชน)

(AgriPure Holdings Public Company Limited)

สารจากประธานกรรมการ

ปี พ.ศ. 2551 ที่ผ่านมานับเป็นปีที่มีความผันผวนจากปัจจัยหลายประการ
ซึ่งส่งผลกระทบโดยตรงกับธุรกิจส่งออกสินค้าเกษตรที่บริษัทดำเนินการอยู่
โดยในช่วงต้นปีค่าเงินบาทได้แข็งค่าอย่างต่อเนื่อง
ทำให้การขายสินค้าที่มีการตกลงกันล่วงหน้ากับลูกค้าแต่บริษัทได้รับเงินเป็นสกุลเงินบาทกลับมาน้อยลง
ขณะที่มีการปรับราคาบรรจุภัณฑ์กระป๋องเปล่าที่ใช้ในการผลิตข้าวโพดหวานบรรจุกระป๋องซึ่งเป็นสินค้าหลักมาเป็นระยะเกือบร้อยละ
40 เมื่อเทียบกับปีก่อนตามภาวะราคาของเหล็กในตลาดโลก
โดยกระป๋องเปล่าคิดเป็นมากกว่าร้อยละ 40 ของต้นทุนสินค้า
นอกจากนี้การที่ราคาน้ำมันในตลาดปรับตัวสูงขึ้นในช่วงต้นปีจนถึงไตรมาส 3 นอกจากทำให้ค่าขนส่ง
โดยทั่วไปปรับตัวขึ้นแล้วยังส่งผลให้พืชพลังงานทดแทน และพืชอาหารสัตว์ เช่น อ้อย มันสำปะหลัง
ข้าวโพดแป้ง และข้าวโพดเลี้ยงสัตว์ ขยายพื้นที่เพาะปลูกมากขึ้น และมีราคาปรับตัวเพิ่มขึ้น
มาแย่งพื้นที่เพาะปลูกข้าวโพดหวาน และผักที่ใช้เป็นวัตถุดิบ
จึงจำเป็นต้องมีการปรับราคารับซื้อวัตถุดิบสูงขึ้น และมีการขาดแคลนวัตถุดิบในบางพื้นที่

ขณะเดียวกันในช่วงปลายปี ซึ่งเศรษฐกิจโลกเริ่มได้รับผลกระทบจากปัญหา Sub-Prime
ของสหรัฐอเมริกา
ส่งผลให้สถานะการเงินของประเทศคู่ค้าสำคัญหลายประเทศเกิดปัญหาทางการเงิน
ค่าเงินท้องถิ่นอ่อนค่าลงอย่างมาก เช่น ประเทศในสหภาพยุโรป รัสเซีย เกาหลีใต้
ซึ่งเป็นประเทศที่นำเข้าข้าวโพดหวานบรรจุกระป๋อง จากประเทศไทยในลำดับต้นๆ
ทำให้คู่ค้าในประเทศเหล่านั้น ต้องชะลอคำสั่งซื้อ และขอลดราคาสินค้าลง

เหตุการณ์ลักษณะเดียวกันได้เกิดขึ้นกับคู่ค้าของธุรกิจผัก ผลไม้สด ในประเทศอังกฤษ
ซึ่งเป็นตลาดที่มียอดค้าขายกับบริษัทมากกว่าร้อยละ 50 ของหน่วยธุรกิจนี้
โดยค่าเงินปอนด์แลกเป็นเงินบาทเมื่อตอนต้นปี พ.ศ.2551 อยู่ในระดับ 60-62 บาท
แต่มีค่าอ่อนลงมาอยู่ที่ระดับ 50-52 บาท
ในตอนปลายปีจากวิกฤติทางเศรษฐกิจธุรกิจจึงได้รับผลกระทบอย่างรุนแรง
นอกจากนี้ธุรกิจยังได้รับผลกระทบจากเหตุการณ์ปิดสนามบินในช่วงเดือนพฤศจิกายนอีกด้วย

ถึงแม้บริษัทจะพยายามปรับตัวทางธุรกิจไม่ว่าจะเป็นการขอปรับราคาขายขึ้น
ยกเลิกคำสั่งซื้อหลายรายการที่ทำธุรกิจแล้วขาดทุน
ตลอดจนลดค่าใช้จ่ายการดำเนินงานทุกประเภทซึ่งรวมถึงค่าใช้จ่ายพนักงาน แต่ภาวะเศรษฐกิจ
และปัจจัยแวดล้อมที่เกิดขึ้นได้ส่งผลกระทบรุนแรงเกินกว่าที่ธุรกิจจะปรับตัวได้ทัน

ในปี พ.ศ.2552 บริษัทคงต้องมีการปรับโครงสร้างของบริษัท
และธุรกิจครั้งสำคัญเพื่อรองรับกับปัญหาเศรษฐกิจที่เกิดขึ้นซึ่งคาดว่าจะชะลอตัวไปอีก 2-3 ปี
ทั้งนี้เมื่อได้แนวทาง และโครงสร้างที่เหมาะสม
บริษัทจะนำเสนอให้ผู้ถือหุ้นได้ร่วมพิจารณาในลำดับต่อไป

สุดท้ายนี้กระผมขอขอบคุณท่านผู้ถือหุ้น ลูกค้า ซัพพลายเออร์
กลุ่มธุรกิจที่ให้การสนับสนุนตลอดจนผู้บริหาร และพนักงานที่ได้ช่วยกันสนับสนุนให้ธุรกิจของบริษัท
ฝ่าฟันภาวะเศรษฐกิจมาได้ระดับหนึ่ง แต่ยังมีความท้าทายที่ทุกฝ่ายต้องร่วมแรงร่วมใจกันแก้ปัญหาในปี
พ.ศ. 2552 และปีต่อ ๆ ไปที่เศรษฐกิจยังอยู่ในช่วงถดถอย และชะลอตัว

นายภูมิพัฒน์ ธนาวรพิทักษ์

ประธานกรรมการ

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 16

4. การวิจัยและพัฒนา 28

5. สินทรัพย์ของบริษัทและบริษัทย่อย 29

6.  โครงการดำเนินงานในอนาคต 31

7.  ข้อพิพาททางกฎหมาย 34

8.  โครงสร้างเงินทุน 35

9.  โครงสร้างการจัดการ 37

10. การควบคุมภายใน 55

11. รายการระหว่างกัน 56

12. ฐานะการเงินและผลการดำเนินงาน 62

13. ข้อมูลอื่นที่เกี่ยวข้อง 116

ส่วนที่ 3 การรับรองความถูกต้องของข้อมูล 117

เอกสารแนบ รายละเอียดเกี่ยวกับผู้บริหาร และผู้มีอำนาจควบคุม

โครงสร้างองค์กรของบริษัทริเวอร์แคว อินเตอร์เนชั่นแนล อุตสาหกรรมอาหาร จำกัด